Diari Oficial de la Generalitat Valenciana


Sumari del DOGV 2941, del 28-02-1997 (1997/807411)

RESOLUCIÓ de 23 de gener de 1997, del conseller d'Obres Públiques, Urbanisme i Transports, pel qual s'aprova la modificació puntual número 11 del Pla General d'Ordenació Urbana de Xàbia.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2941

Data del DOGV
:   28-02-1997

Secció del DOGV
:   ALTRES DISPOSICIONS

Número del document
:   1997/807411


Data del document
:   23-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

RESOLUCIÓ de 23 de gener de 1997, del conseller d'Obres Públiques, Urbanisme i Transports, pel qual s'aprova la modificació puntual número 11 del Pla General d'Ordenació Urbana de Xàbia.   
Vist l'expedient relatiu al projecte de modificació número 11 del Pla General d'Ordenació Urbana de Xàbia (Alacant), i de conformitat amb els següents:   
Antecedents de fet  
Primer  
L'Ajuntament de Xàbia, en sessió plenària de 14 de desembre de 1994, en va acordar l'aprovació provisional, després de complir els tràmits d'aprovació inicial, el 29 de juliol de 1994, i l'exposició pública, mitjançant anuncis apareguts en el Butlletí Oficial de la Província de 29 de setembre de 1994, en el Diari Oficial de la Generalitat Valenciana de 18 d'octubre de 1994 i en un dels diaris de major difusió provincial el 28 de setembre de 1994, sense presentar-s'hi cap al·legació.  
Segon  
La documentació està integrada per memòria i estudis complementaris, plànols d'informació i d'ordenació.  
Tercer  
La Comissió Territorial d'Urbanisme d'Alacant, reunida en sessió de 20 de desembre de 1996, va informar favorablement sobre l'aprovació definitiva d'aquest expedient, i se'n va supeditar la remissió al conseller d'Obres Públiques, Urbanisme i Transports fins que no s'aportara la documentació que es modificava en el mateix format que el pla general per a la seua refosa. La qual cosa es va produir el 14 d'octubre de 1996, segons acredita la Secretaria Permanent de l'esmentada Comissió Territorial.  
Quart  
El 5 de novembre de 1996, l'Ajuntament de Xàbia va sol·licitar a aquesta Conselleria que l'expedient de referència es concloguera d'acord amb les disposicions de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Cinqué  
Aquesta Conselleria d'Obres Públiques, Urbanisme i Transports, el 2 de gener de 1997, d'acord amb el dictamen del Servei de Coordinació Territorial i a proposta de la Direcció General d'Urbanisme, va informar favorablement sobre l'aprovació definitiva del present expedient.  
Fonaments de dret  
Primer  
Quant al procediment, en aquest cas, s'han observat les prescripcions legalment establides per a les modificacions de planejament general d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), preceptes que li són d'aplicació segons la disposició transitòria segona d'aquesta llei, ja que el promotor de l'expedient ha preferit acollir-se a les disposicions de la nova llei de la Generalitat Valenciana. Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per objecte la variació d'un vial en la unitat d'actuació UA-ACM-22, que en el Pla General d'Ordenació Urbana de Xàbia segueix un traçat pel centre d'aquesta, que es trasllada cap al límit amb la unitat confrontant, i s'al·lega com a motiu una millor parcel·lació; el nombre de parcel·les es fixa en tres i la seua superfície és superior a la mínima de parcel·la fixada en 1.000 metres quadrats en el pla general.  
El Pla General de Xàbia estableix per a la unitat d'actuació les següents determinacions:  
- Superfície de la unitat 6.000 m2, 1.744 dels quals són de viari.  
- Ordenances E-2, residencial extensiu.  
- L'edificabilitat bruta és de 0,142 m2/m2 i la parcel·la mínima és de 1.000 m2.  
Com a conseqüència de la reducció de viari en una quantitat de metres quadrats no quantificada, s'augmenta el sòl edificable. Tanmateix tenint en compte que es manté l'edificabilitat bruta establida en el pla general per a la zona i que es redueix el nombre de parcel·les possibles i, per tant, el d'habitatges previstos inicialment, la proposta en línies generals pot considerar-se correcta.  
S'ha d'advertir que les reduccions dels vials proposats en el pla general per a les diferents unitats d'execució, fins i tot quan es mantinga el nombre previst inicialment, poden generar problemes de trànsit en els nous culs de sac que es creen, per la qual cosa s'haurà d'estudiar adequadament el traçat viari en el seu conjunt i no de forma aïllada.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva d'aquesta modificació del PGOU de Xàbia.  
Quart  
El conseller d'Obres Públiques, Urbanisme i Transports és competent per a l'aprovació definitiva de l'expedient, segons l'article 38.3 en relació amb la disposició transitòria novena de l'esmentada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals esmentats i la resta de general i pertinent aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual número 11 del Pla General d'Ordenació Urbana de Xàbia, sobre l'alteració d'un vial en el UA-ACM-222.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la notificació individualitzada.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala del Contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o de la publicació d'aquesta.  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que s'hi puga presentar qualsevol altre recurs que s'estime oportú.  
València, 23 de gener de 1997.- El conseller d'Obres Públiques, Urbanisme i Transports: Luis Fernando Cartagena Travesedo.